2020. gada 11. februārī Noteikumi Nr. 88

Rīgā (prot. Nr. 6 20. §)

**Grozījumi Ministru kabineta 2013. gada 30. jūlija noteikumos Nr. 449 "**[**Valsts meža dienesta nolikums**](https://likumi.lv/ta/id/258672-valsts-meza-dienesta-nolikums)**"**

Izdoti saskaņā ar

[Valsts pārvaldes iekārtas likuma](https://likumi.lv/ta/id/63545-valsts-parvaldes-iekartas-likums)  
[16. panta](https://likumi.lv/ta/id/63545-valsts-parvaldes-iekartas-likums#p16) pirmo daļu

1. Izdarīt Ministru kabineta 2013. gada 30. jūlija noteikumos Nr. 449 "[Valsts meža dienesta nolikums](https://likumi.lv/ta/id/258672-valsts-meza-dienesta-nolikums)" (Latvijas Vēstnesis, 2013, 149. nr.; 2014, 80. nr.; 2015, 128. nr.) šādus grozījumus:

1.1. papildināt noteikumus ar 4.22.1 un 4.22.2 apakšpunktu šādā redakcijā:

"4.22.1 sagatavo un atjauno nozares politikas izstrādei un īstenošanai nepieciešamo ģeotelpisko informāciju atvērto datu veidā un sniedz attiecīgu ģeotelpiskās informācijas pakalpojumu;

4.22.2 nodrošina ģeotelpisko datu kopu un to metadatu iegūšanu, sagatavošanu, aktualizēšanu un pieejamību atvērto datu veidā valsts vienotajā ģeotelpiskās informācijas portālā;";

1.2. izteikt 5.2. apakšpunktu šādā redakcijā:

"5.2. sadarboties ar valsts pārvaldes iestādēm, nevalstiskajām organizācijām, kā arī citiem sabiedrības pārstāvjiem, starptautiskajām institūcijām un organizācijām, to pārstāvjiem un ekspertiem, tai skaitā atbilstoši kompetencei slēgt sadarbības līgumus ar ārvalstu iestādēm, starpvalstu vai starptautiskajām organizācijām;";

1.3. svītrot III nodaļu;

1.4. papildināt noteikumus ar 12.1 punktu šādā redakcijā:

"12.1 Lēmumus administratīvo pārkāpumu lietā saskaņā ar Administratīvās atbildības likumu var pārsūdzēt šādā kārtībā:

12.1 1. mežziņa, vecākā mežziņa un vecākā inspektora pieņemtos lēmumus var pārsūdzēt, iesniedzot sūdzību virsmežzinim, un attiecīgos virsmežziņa lēmumus var pārsūdzēt tiesā;

12.1 2. virsmežziņa pieņemtos lēmumus var pārsūdzēt, iesniedzot sūdzību ģenerāldirektoram, un attiecīgos ģenerāldirektora lēmumus var pārsūdzēt tiesā;

12.1 3. ģenerāldirektora pieņemtos lēmumus var pārsūdzēt tiesā."

2. Šo noteikumu 1.4. apakšpunkts stājas spēkā 2020. gada 1. jūlijā.

Ministru prezidents A. K. Kariņš

Zemkopības ministrs K. Gerhards